CELEX: 32005R2174
Language: el
Date: 2005-12-21 00:00:00
Title: Κανονισμός (ΕΚ) αριθ. 2174/2005 του Συμβουλίου, της  21ης Δεκεμβρίου 2005 , σχετικά με την εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Ιαπωνίας κατόπιν διαπραγματεύσεων που διεξήχθησαν στο πλαίσιο των άρθρων XXIV:6 και ΧΧVΙΙΙ της Γενικής Συμφωνίας Δασμών και Εμπορίου (ΓΣΔΕ) του 1994

30.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 347/7
            
         ΚΑΝΟΝΙΣΜΌΣ (ΕΚ) αριθ. 2174/2005 ΤΟΥ ΣΥΜΒΟΥΛΊΟΥ
   της 21ης Δεκεμβρίου 2005
   σχετικά με την εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Ιαπωνίας κατόπιν διαπραγματεύσεων που διεξήχθησαν στο πλαίσιο των άρθρων XXIV:6 και ΧΧVΙΙΙ της Γενικής Συμφωνίας Δασμών και Εμπορίου (ΓΣΔΕ) του 1994
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
   την πρόταση της Επιτροπής,
   Εκτιμώντας τα ακόλουθα:
   Με την απόφαση 2005/958/ΕΚ του Συμβουλίου, της 21ης Δεκεμβρίου 2005, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Ιαπωνίας σύμφωνα με τα άρθρα XXIV:6 και ΧΧVΙΙΙ της Γενικής Συμφωνίας Δασμών και Εμπορίου (ΓΣΔΕ) του 1994 (1), το Συμβούλιο ενέκρινε, εξ ονόματος της Κοινότητας, την προαναφερθείσα συμφωνία με σκοπό την περάτωση των διαπραγματεύσεων που άρχισαν δυνάμει του άρθρου XXIV:6 της ΓΣΔΕ του 1994,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι δασμολογικοί συντελεστές που εμφαίνονται στο παράρτημα του παρόντος κανονισμού εφαρμόζονται για το υποδεικνυόμενο χρονικό διάστημα.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Δεκεμβρίου 2005.
      
         
            Για το Συμβούλιο
         
         
            Ο Πρόεδρος
         
         B. BRADSHAW
      
   
   
      (1)  Βλέπε σελίδα 75 της παρούσας Επίσημης Εφημερίδας.
   
      ΠΑΡΑΡΤΗΜΑ
      Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο της περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι οι παραχωρήσεις καθορίζονται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ, όπως αυτοί ορίζονται κατά τη χρονική στιγμή της θέσπισης του παρόντος κανονισμού. Όπου αναφέρονται κωδικοί ex της ΣΟ, οι παραχωρήσεις καθορίζονται με εφαρμογή του κωδικού ΣΟ και της αντίστοιχης περιγραφής, από κοινού.
      
                  Μέρος 2
                  Πίνακας δασμών
               
            
                  Κωδικός ΣΟ
               
               
                  Περιγραφή εμπορευμάτων
               
               
                  Δασμολογικός συντελεστής
               
            
                  3702 32 19
               
               
                  Ταινίες φωτογραφικές σε κυλίνδρους· για έγχρωμες φωτογραφίες· άλλες
               
               
                  Μειωμένος εφαρμοστέος συντελεστής, ύψους 1,3 % (1)
                  
               
            
                  8525 40 19
               
               
                  Βιντεοσυσκευές λήψης σταθερών εικόνων· άλλες
               
               
                  Μειωμένος εφαρμοστέος συντελεστής, ύψους 1,2 % (1)
                  
               
            
                  8525 40 99
               
               
                  Βιντεοσυσκευές λήψης σταθερών εικόνων· άλλες βιντεοκάμερες· άλλες
               
               
                  Μειωμένος εφαρμοστέος συντελεστής, ύψους 12,5 % (1)
                  
               
            
         (1)  Οι προαναφερθέντες μειωμένοι συντελεστές πρόκειται να εφαρμοστούν επί μια τετραετία ή μέχρις ότου επιτευχθεί το προαναφερθέν επίπεδο δασμών, στο πλαίσιο της εφαρμογής των αποτελεσμάτων του αναπτυξιακού προγράμματος δράσης της Ντόχα, ανάλογα με το ποιο θα επέλθει πρώτο.